open-index/open-wikipedia-markdown huggingface dataset:
লিনৎস

**লিনৎস** (; আ-ধ্ব-ব:[ˈlɪnts]; ; ) মধ্য ইউরোপের রাষ্ট্র অস্ট্রিয়ার উত্তর-মধ্যভাগের ওবারও্যস্টাররাইখ (ঊর্ধ্ব অস্ট্রিয়া) অঙ্গরাজ্যের রাজধানী ও সমগ্র অস্ট্রিয়ার তৃতীয় বৃহত্তম নগরী। অস্ট্রিয়ার রাজধানী ভিয়েনা থেকে ১৬০ কিলোমিটার পশ্চিমে ও দানিউব নদীর তীরে অবস্থিত লিনৎস শহরটি অস্ট্রিয়ার সবচেয়ে উত্তর অংশে অবস্থিত। ২০১৮ সালে শহরের জনসংখ্যা ছিল ২ লক্ষের কিছু বেশি। এটি একটি প্রধান শিল্পনগরী ও দানিউব নদীর উপরে একটি গুরুত্বপূর্ণ বন্দর। এখানকার কারখানাগুলিতে রাসায়নিক দ্রব্য, বস্ত্র, বৈদ্যুতিক সরঞ্জাম, লোহা ও ইস্পাত উৎপাদন করা হয়। দানিউব নদীর দক্ষিণ তীরে পুরাতন লিনৎস নগরীটি অবস্থিত, যার কেন্দ্রে রয়েছে মূল চত্বর বা হাউপ্টপ্লাৎস, যার মধ্যে দাঁড়িয়ে আছে ট্রিনিটি স্তম্ভ (১৭২৩)। আরও আছে আল্টার ডোম নামক ১৭শ শতাব্দীতে নির্মিত মহাগির্জা (ক্যাথেড্রাল) ও ১৫শ শতকে নির্মিত একটি দুর্গপ্রাসাদ (বর্তমানে জাদুঘরে রূপান্তরিত)। শিক্ষা প্রতিষ্ঠানগুলির মধ্যে ইয়োহানেস কেপলার বিশ্ববিদ্যালয় (১৯৬৬), শিল্প ও শিল্পকলা নকশা অ্যাকাডেমি (১৯৪৭), বিভিন্ন বিজ্ঞান গবেষণা প্রতিষ্ঠান ও শিল্পকলা ও সঙ্গীত বিদ্যালয়গুলি উল্লেখ্য। জাদুঘর, শিল্পকলা প্রদর্শনীগৃহ (গ্যালারি), গ্রন্থাগার, মহাফেজখানা, গীতিনাট্যশালা ও নাট্যশালার উপস্থিতি শহরটিকে একটি সাংস্কৃতিক কেন্দ্রে পরিণত করেছে।

প্রাচীনকালে রোমান যুগে এখানে খ্রিস্টীয় ২য় শতকে লেন্তিয়া নামক একটি দুর্গশহর ছিল। ১৫শ শতকে এটি একটি বাজারভিত্তিক শহরে পরিণত হয়। এখানে অস্ট্রিয়ার সম্রাট ৩য় ফ্রিডরিখ ১৫শ শতকের শেষদিকে কয়েক বছর বাস করেছিলেন। জার্মানরা অস্ট্রিয়া দখল করার পরে ১৯৩৮ সালে এখানে ইস্পাত ও রাসায়নিক দ্রব্যের কারখানাগুলি নির্মাণ করা হয়। 
## তথ্যসূত্র

বিষয়শ্রেণী:অস্ট্রিয়ার শহর
অ্যালিস স্প্রিংস

**অ্যালিস স্প্রিংস** (; ) অস্ট্রেলিয়ার নর্দান টেরিটরি অঞ্চলের একটি শহর। এটি ডারউইন ও পামারস্টনের পরে অঞ্চলটির তৃতীয় বৃহত্তম বসতি। জরিপকার উইলিয়াম মিলস যুক্তরাজ্যের দূরবার্তা প্রযুক্তিবিদ উইলিয়াম মিলসের স্ত্রী অ্যালিসের নামে এই লোকালয়টির নামকরণ করেন। শহরটিকে অনেকে সংক্ষেপে কেবল "অ্যালিস" নামে ডেকে থাকে। শহরটি মোটামুটিভাবে অস্ট্রেলিয়ার ঠিক ভৌগোলিক কেন্দ্রবিন্দুতে অবস্থিত। এটি উত্তরে ডারউইন ও দক্ষিণে অ্যাডেলেইড শহর থেকে সমান দূরত্বে অবস্থিত।

স্থানীয় আদিবাসী আররের্নতে নৃগোষ্ঠীর লোকেরা এই এলাকাটিকে এম্পার্নতোয়ে নামে চেনে। তারা বহু হাজার বছর ধরে এই কেন্দ্রীয় মরুভূমি এলাকাটিতে বাস করে আসছে।

অ্যালিস স্প্রিংস শহরের জনসংখ্যা প্রায় ২৬ হাজার (আগস্ট ২০২১)। এখানে নর্দান টেরিটরি অঞ্চলের ১০% মানুষের বাস।

শহরটি টড নদী নামক একটি স্বভাবত শুষ্ক নদীর দুই তীরের উপরে দাঁড়িয়ে আছে। দক্ষিণে ম্যাকডনেল পর্বতশ্রেণী। আশেপাশের অঞ্চলটি কেন্দ্রীয় অস্ট্রেলিয়া বা লাল কেন্দ্রাঞ্চল নামে পরিচিত; এর পরিবেশ অত্যন্ত ঊষর ও একাধিক মরুভূমি নিয়ে গঠিত। অ্যালিস স্প্রিংসের তাপমাত্রা গ্রীষ্মকালে গড় সর্বোচ্চ ৩৫ ডিগ্রি সেলসিয়াসের বেশি ও শীতে গড় সর্বনিম্ন প্রায় ৫ ডিগ্রি সেলসিয়াস।

## তথ্যসূত্র

বিষয়শ্রেণী:অস্ট্রেলিয়ার শহর
কাইয়েন

**কাইয়েন** (; আ-ধ্ব-ব: [kajɛn]; ; ) ফরাসি গায়ানার রাজধানী। ফরাসি গায়ানা বা গুইয়ান ফ্রঁসেজ হল দক্ষিণ আমেরিকা মহাদেশে ইউরোপের রাষ্ট্র ফ্রান্সের একটি সামুদ্রিক অঞ্চল। শহরটি কাইয়েন নদীর মোহনায় একটি পুরাতন দ্বীপের উপরে আটলান্টিক মহাসাগরের উপকূলে দণ্ডায়মান। শহরের মূলমন্ত্র হল "পরিশ্রম সম্পদ আনে"। কাইয়েন দক্ষিণ আমেরিকা মহাদেশের সর্ববৃহৎ ফরাসিভাষী শহর। ২০২০ সালের জনগণনা অনুযায়ী কাইয়েন মহানগর এলাকাতে দেড় লক্ষের বেশি লোকের বাস ছিল। মূল নগরীতে প্রায় ৬৬ হাজার লোক বাস করে। মূল শহরের আয়তন প্রায় ২৪ বর্গকিলোমিটার।

দর্শনীয় স্থানের মধ্যে আছে ১৭শ শতকে নির্মিত সেপেরু দুর্গ, যা থেকে শহর ও আটলান্টিক মহাসাগরের মনোরম পরিদৃশ্য অবলোকন করা সম্ভব। এটি কাইয়েনের ঔপনিবেশির ইতিহাসের সাক্ষী। প্লাস দে পাল্মিস্ত নামক কেন্দ্রীয় চত্বরটি সুদৃশ্য ঔপনিবেশিক ভবন ও পাম বা তালগাছ দিয়ে বেষ্টিত, যা সাংস্কৃতিক অনুষ্ঠানের আয়োজনের জন্য মনোরম একটি স্থান। ফ্রঁকোনিয়া জেলা জাদুঘর (ম্যুজে দেপার্তমতাল ফ্রঁকোনিয়া), যেখানে অঞ্চলটির সাংস্কৃতিক ও ঐতিহাসিক ঐতিহ্য প্রদর্শিত হচ্ছে, যার মধ্যে আদিবাসী সংস্কৃতি, ঔপনিবেশিক ইতিহাস ও সমসাময়িক শিল্পকলা অন্তর্ভুক্ত। কাইয়েনের প্রাণবন্ত বাজারে টাটকা খাবার, মসলা ও হস্তশিল্পজাত দ্রব্য পাওয়া যায়।

কাইয়েন ফরাসি গায়ানার রাজনৈতিক, অর্থনৈতিক ও সাংস্কৃতিক কেন্দ্র। এটি ফ্রান্সের এই সামুদ্রিক জেলাটির প্রশাসনিক কেন্দ্র। আটলান্টিক মহাসাগরের তীরে অবস্থিত বলে এটি ফরাসি গায়ানার অভ্যন্তরভাগের প্রবেশদ্বার হিসেবে কাজ করে।

## তথ্যসূত্র

বিষয়শ্রেণী:ফ্রান্সের শহর
বিষয়শ্রেণী:দক্ষিণ আমেরিকার বন্দর নগরী
বিষয়শ্রেণী:দক্ষিণ আমেরিকার রাজধানী
আবুল কালাম আজাদ (রাজশাহীর রাজনীতিবিদ)

**মোঃ আবুল কালাম আজাদ** বাংলদেশের রাজশাহী জেলার রাজনীতিবিদ, শিক্ষক ও রাজশাহী-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## রাজনৈতিক জীবন
২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে নৌকা প্রতীকে ১ লাখ ৭ হাজার ৯৮৩ ভোট পেয়ে বিজয়ী হন। তার নিকটতম প্রতিদ্বন্দি প্রার্থী ও তৎকালীন '''সংসদ সদস্য এনামুল হক''' কাঁচি প্রতীকে পেয়েছেন ৫৩ হাজার ৫৬১ ভোট।  ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

এর আগে ২০২১ সালে বাগমারার তাহেরপুর পৌরসভায় মেয়র পদে বিপুল ভোটের ব্যবধানে জয় পান কালাম। 

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## সমালোচনা
আচরণবিধি লঙ্ঘন ও স্বতন্ত্র প্রার্থীকে হুমকি দেওয়ার অভিযোগে রাজশাহী-৪ (বাগমারা) আসনের নৌকার প্রার্থী আবুল কালাম আজাদের বিরুদ্ধে দুটি মামলা রেকর্ড করেছে পুলিশ। নির্বাচন কমিশনের প্রতিনিধি ও বাগমারা নির্বাচন কর্মকর্তা আব্দুল মজিদ বাদী হয়ে ৬ জানুয়ারি দুপুরে একটি ও সন্ধ্যায় আরেকটি মামলা করেন। 

## তথ্যসূত্র

বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের মেয়র
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রাজশাহী জেলার ব্যক্তি
বিষয়শ্রেণী:১৯৭৫-এ জন্ম
অতীশচন্দ্র সিংহ

**অতীশচন্দ্র সিনহা** (১১ জুলাই ১৯৪০ - ৪ মার্চ ২০১০) ভারতের পশ্চিমবঙ্গ রাজ্যের একজন মন্ত্রী এবং বিরোধী দলের নেতা ছিলেন। পদার্থবিদ বিকাশ সিনহা তার চাচাতো ভাই।

## জীবনের প্রথমার্ধ
বিমল চন্দ্র সিনহার পুত্র, কান্দি রাজ পরিবারের বংশধর এবং বিধান চন্দ্র রায় মন্ত্রিসভার একজন মন্ত্রী অতীশচন্দ্র সিনহা ১১ জুলাই ১৯৪০ সালে কান্দি রাজ পরিবারে জন্মগ্রহণ করেন। কলকাতার প্রেসিডেন্সি কলেজের একজন উজ্জ্বল পণ্ডিত, তিনি লন্ডনের ইম্পেরিয়াল কলেজ থেকে জিওফিজিক্সে বিশেষজ্ঞ ছিলেন।

## রাজনীতিতে
তিনি ষাটের দশকে রাজনীতিতে যোগ দেন। তিনি ১৯৭১, ১৯৭২, ১৯৭৭, ১৯৮২, ১৯৯১, ১৯৯৬ এবং ২০০১ সালে কান্দি থেকে কংগ্রেস প্রার্থী হিসাবে রাজ্য বিধানসভায় নির্বাচিত হন। তিনি ১৯৮৪ সালে বহরমপুর (লোকসভা কেন্দ্র) থেকে ভারতীয় সংসদে নির্বাচিত হন।

তিনি ১৯৭২ থেকে ১৯৭৭ সাল পর্যন্ত ক্ষুদ্র ও কুটির শিল্প মন্ত্রী ছিলেন। তিনি ১৯৯৬ থেকে ২০০১ সাল পর্যন্ত পশ্চিমবঙ্গ বিধানসভায় বিরোধী দলের নেতা ছিলেন এবং ২০০১ থেকে ২০০৬ সাল পর্যন্ত পশ্চিমবঙ্গ বিধানসভায় কংগ্রেস আইনসভা দলের নেতা ছিলেন। কংগ্রেস দলের মধ্যে অধীর রঞ্জন চৌধুরীর সাথে মতপার্থক্যের ফলে তিনি ২০০৬ সালে তৃণমূল কংগ্রেসে যোগদান করেন।

২০০২ সাল থেকে তিনি অসুস্থ ছিলেন কিন্তু সক্রিয় রাজনীতি ছেড়ে দেননি। তিনি অনেক সামাজিক কর্মকাণ্ডের সাথে জড়িত ছিলেন। তিনি তার পিতা বিমল সিনহার স্মরণে কান্দিতে বিমল চন্দ্র কলেজ অব ল প্রতিষ্ঠা করেন। তিনি ৪ মার্চ ২০১০ তারিখে তার কলকাতার বাসভবনে মারা যান।

## অন্যান্য কাজকর্ম
তিনি ক্যালকাটা সাউথ ক্লাবের একজন সক্রিয় সদস্য ছিলেন, যার মৃত্যুতে তার সম্পর্কে বলা হয়েছে "পশ্চিমবঙ্গের কান্দির রাজপরিবারের সদস্য, তিনি কংগ্রেস দলের একজন অত্যন্ত সক্রিয় রাজনীতিবিদ ছিলেন। তিনি পশ্চিমবঙ্গ সরকারের একজন ক্যাবিনেট মন্ত্রী ছিলেন। শ্রী সিদ্ধার্থ শঙ্কর রায় যখন মুখ্যমন্ত্রী, তখন তিনি সংসদ সদস্য এবং পশ্চিমবঙ্গ রাজ্য বিধানসভায় বিরোধী দলের নেতা ছিলেন। ...তিনি বেশ কয়েক বছর ধরে ক্লাবের কার্যনির্বাহী কমিটির সদস্য এবং সহ-সভাপতি ছিলেন। ক্লাবের ডেভিস কাপ ওয়ার্কিং কমিটি।"

## তথ্যসূত্র

বিষয়শ্রেণী:বাঙালি হিন্দু
বিষয়শ্রেণী:পশ্চিমবঙ্গের বিরোধী দলনেতা
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:অষ্টম লোকসভার সদস্য
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪০-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
চাণক্যনীতি

***চাণক্যনীতি*** (খ্রিস্টপূর্ব ৪র্থ-৩য় শতাব্দীতে লিখিত) হল চাণক্যের লেখা নীতিবচনের একটি সংগ্রহ। ১৯শতকে গ্রীক ভাষায় এর প্রথম ইউরোপীয় অনুবাদ করা হয়েছিল।

## তথ্যসূত্র

## আরও পড়ুন

* 
বিষয়শ্রেণী:রাজনৈতিক বই
বিষয়শ্রেণী:সংস্কৃত গ্রন্থ
বিষয়শ্রেণী:প্রাচীন ভারতীয় সাহিত্য
বিষয়শ্রেণী:হিন্দু ধর্মগ্রন্থ
মোঃ রশীদুজ্জামান

**মোঃ রশীদুজ্জামান** একজন বাংলাদেশী রাজনীতিবিদ তিনি পাইকগাছা উপজেলা পরিষদের এর সাবেক চেয়ারম্যান সবশেষে ২০১‌৯ সালের উপজেলা নির্বাচনে অংশ গ্রহণ করে পরাজয় বরণ করেন, খুলনা-৬ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## রাজনৈতিক জীবন

মোঃ রশীদুজ্জামান কপিলমুনি ইউনিয়ন পরিষদের চেয়ারম্যান তিনি ২০০৯ সালে পাইকগাছা উপজেলা  পরিষদ চেয়ারম্যান নির্বাচিত হন এবং ২০১‌৯ সালে অনুষ্ঠিত উপজেলা নির্বাচনে অংশ গ্রহণ করে পরাজয় বরণ  করেন এবং তার জামানত বাজেয়াপ্ত হয়। 

তিনি খুলনা-৬ আসন থেকে ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসাবে সংসদ সদস্য নির্বাচিত হন। 

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:খুলনা জেলার রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৬১-এ জন্ম
বিষয়শ্রেণী:ইউনিয়ন পরিষদের চেয়ারম্যান
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:পাইকগাছা উপজেলার ব্যক্তি
ননী ভট্টাচার্য

**ননী ভট্টাচার্য** (৬ নভেম্বর ১৯১৭ - ১১ অক্টোবর ১৯৯৩) ছিলেন বিপ্লবী সমাজতান্ত্রিক দলের অন্যতম প্রতিষ্ঠাতা-সদস্য, ট্রেড ইউনিয়ন কর্মী, পশ্চিমবঙ্গের মন্ত্রী এবং সংসদ সদস্য।

## পুরনো দিনগুলো
ননী ভট্টাচার্য ১৯১৭ সালের ৬ নভেম্বর মুর্শিদাবাদ জেলার খাগড়ায় কালিদাস ভট্টাচার্যের ঘরে জন্মগ্রহণ করেন। জিয়াগঞ্জ স্কুল থেকে ম্যাট্রিকুলেশন পাস করেন। কঠিন প্রতিকূলতার মধ্যেও তিনি উচ্চ শিক্ষা সম্পন্ন করেন। তিনি বহরমপুরের অর্ণকালী টোলে কিছুকাল পড়াশোনা করেন এবং কলকাতা বিশ্ববিদ্যালয় থেকে স্নাতক সম্পন্ন করেন।

প্রথম জীবনে তিনি অনুশীলন সমিতির সদস্য ছিলেন। ১৯৪০ সালে তিনি বিপ্লবী সমাজতান্ত্রিক পার্টি প্রতিষ্ঠায় গুরুত্বপূর্ণ ভূমিকা পালন করেন।

জাতীয় সংগ্রামে অংশগ্রহণের জন্য তিনি ১৯৩৬-৩৮ সালে অন্তরীণ ছিলেন এবং ১৯৪০-৪৬ সালে কারাবরণ করেন। স্বাধীনতার আগে ও পরে তিনি একাধিকবার কারাবরণ করেন।

## ট্রেড ইউনিয়ন কার্যক্রম ও নির্বাচনী রাজনীতি
রেলওয়ে শ্রমিকদের ট্রেড ইউনিয়নের উন্নয়ন ছাড়াও তিনি ডুয়ার্সে চা বাগানের শ্রমিকদের সাথে কাজ করেছেন। তিনি ডুয়ার্স চা বাগান শ্রমিক ইউনিয়নের সাথে যুক্ত ছিলেন। ১৯৫০ সালে তিনি আরএসপির মুখপত্র *গণবার্তার* সম্পাদক ছিলেন।

ননী ভট্টাহার্য ১৯৬৭, ১৯৬৯, ১৯৭৭, ১৯৮২, এবং ১৯৮৭ সালে আলিপুরদুয়ারস (বিধানসভা কেন্দ্র) থেকে পশ্চিমবঙ্গ রাজ্য বিধানসভায় নির্বাচিত হন।

তিনি ১৯৮৯ এবং ১৯৯১ সালে বহরমপুর (লোকসভা কেন্দ্র) থেকে লোকসভায় নির্বাচিত হন।

১৯৬৭, ১৯৬৯ এবং ১৯৭৭-৮২ সালে তিনি পশ্চিমবঙ্গের স্বাস্থ্যমন্ত্রী ছিলেন এবং ১৯৮২-৮৭ সালে তিনি রাজ্যের সেচ মন্ত্রী ছিলেন।

১৯৮৯ সালে তিনি আরএসপি-এর রাজ্য সম্পাদক ছিলেন।

## মৃত্যু
ননী ভট্টাচার্য ১১ অক্টোবর ১৯৯৩ সালে ৭৫ বছর বয়সে মারা যান।

## তথ্যসূত্র

বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দশম লোকসভার সদস্য
বিষয়শ্রেণী:নবম লোকসভার সদস্য
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২
বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯
বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
বিষয়শ্রেণী:১৯৯৩-এ মৃত্যু
বিষয়শ্রেণী:১৯১৭-এ জন্ম
জুজহার সিং

**জুজহার সিং** (, উচ্চারণ: ; ৯ এপ্রিল ১৬৯১ - ২৩ ডিসেম্বর ১৭০৪), হলেন দশম শিখ গুরু গুরু গোবিন্দ সিংয়ের দ্বিতীয় পুত্র যিনি মাতা জিতোর গর্ভে আনন্দপুর সাহিবে জন্মগ্রহণ করেন। নানকশাহী পঞ্জিকা অনুযায়ী প্রতি বছর ৯ এপ্রিল এই অনুষ্ঠানটি পালিত হয়।

## আরও দেখুন

* অজিত সিং (বৈমাত্রের ভ্রাতা);
* জোরাওয়ার সিং (ভ্রাতা);
* ফাতেহ সিং (ভ্রাতা);
* শিখধর্মে ধর্মযুদ্ধে আত্মোৎসর্গকারী।

## টীকা

## তথ্যসূত্র

* Kuir Singh Gurbilds Pdtshdhi 10. Patiala, 1968
* Chhibbar, Kesar Singh, Rnnsdvalindma Dasdn Pdlshdhldn Kd. Chandigarh, 1972
* Gian Singh, Giani, Panth Prakdsh. Patiala, 1970
* Padam, Piara Singh, Char Sdhihidde. Patiala, 1970
* Macauliffe, Max Arthur, The Sikh Religion. Oxford, 1909

## বহিঃসংযোগ

বিষয়শ্রেণী:শিখ শহিদ
বিষয়শ্রেণী:শিখ যোদ্ধা
বিষয়শ্রেণী:শিখ গুরু পরিবারের সদস্য
বিষয়শ্রেণী:পাঞ্জাবের ইতিহাস
বিষয়শ্রেণী:পাঞ্জাবি ব্যক্তি
বিষয়শ্রেণী:১৬৯১-এ জন্ম
বিষয়শ্রেণী:১৭০৪-এ মৃত্যু
আবদুর রশিদ (জামালপুরের রাজনীতিবিদ)

**আবদুর রশীদ** একজন বাংলাদেশী রাজনীতিবিদ ও জামালপুর-৪ আসনের সাবেক সংসদ সদস্য। তিনি জামালপুর-৪ আসন থেকে ২০২৪ সালে দ্বাদশ জাতীয় সংসদ নির্বাচনে স্বতন্ত্র সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

তিনি তেজগাঁও কলেজের, অধ্যক্ষ ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জামালপুর জেলার রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৫৭-এ জন্ম
মশিউর রহমান মোল্লা সজল

**মশিউর রহমান মোল্লা সজল** একজন বাংলাদেশ রাজনীতিবিদ এবং ঢাকা-৫ আসনের সংসদ সদস্য। তিনি ২০২৪ সালের জাতীয় সংসদ নির্বাচনে নির্বাচিত সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও প্রাথমিক জীবন

## রাজনৈতিক ও কর্মজীবন
মশিউর রহমান মোল্লা সজলের বাবা বীর মুক্তিযোদ্ধা এবং ঢাকা-৫ আসনের সাবেক সাংসদ মরহুম হাবিবুর রহমান মোল্লা এমপি। 

মশিউর রহমান মোল্লা সজল, ঢাকা মহানগর দক্ষিন আওয়ামীলীগের অন্তর্গত ডেমরা থানা আওয়ামীলীগের সাধারণ সম্পাদক।

## আরও দেখুন
## তথ্যসূত্র

## বহিঃসংযোগ

বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকার রাজনীতিবিদ
ন্যায্য বাণিজ্য

**ন্যায্য বাণিজ্য** (Fair Trade) হল উন্নয়নশীল দেশগুলিতে টেকসই এবং ন্যায়সঙ্গত বাণিজ্য সম্পর্ক অর্জনে সহায়তা করার উদ্দেশ্যে প্রণয়ন করা একটি ব্যবস্থা। ন্যায্য বাণিজ্য আন্দোলন উন্নত সামাজিক এবং পরিবেশগত মান বজায় রেখে রপ্তানিকারকদের ন্যায্য মূল্য প্রদানকে গুরুত্ব দেয়। আন্দোলনটি বিশেষভাবে এমন পণ্যগুলির উপর দৃষ্টি নিবদ্ধ করে যা সাধারণত উন্নয়নশীল দেশগুলি থেকে উন্নত দেশে রপ্তানি (যেমন: বাংলাদেশ বা ব্রাজিল থেকে যুক্তরাজ্যে রপ্তানি) করা হয় তবে সে পণ্যগুলো দেশীয় বাজারেও ব্যবহৃত হয়, বিশেষত হস্তশিল্প, কফি, কোকো, ওয়াইন, চিনি, ফল, ফুল এবং সোনা।

ফেয়ার ট্রেড লেবেলিং সংস্থাগুলি সাধারণত চারটি আন্তর্জাতিক ফেয়ার ট্রেড নেটওয়ার্কের একটি অনানুষ্ঠানিক অ্যাসোসিয়েশন এফআইওএনই (ফাইন) দ্বারা তৈরি *ন্যায্য বাণিজ্যের* একটি সংজ্ঞা ব্যবহার করে। ন্যায্য বাণিজ্যের এই সংজ্ঞা অনুসারে, সংলাপ, স্বচ্ছতা এবং সম্মানের উপর ভিত্তি করে একটি ব্যবসায়িক অংশীদারিত্বের মাধ্যমে আন্তর্জাতিক বাণিজ্যে সর্বক্ষেত্রে ন্যায্যতা নিশ্চিত করা যায়। ভোক্তাদের দ্বারা সমর্থিত ন্যায্য বাণিজ্য সংস্থাগুলি, প্রচলিত আন্তর্জাতিক বাণিজ্যের নিয়ম ও অনুশীলনের পরিবর্তনের জন্য সচেতনতা বাড়ায় ও প্রচারণা চালায়।

ফেয়ারট্রেড ইন্টারন্যাশনাল (পূর্বে এফএলও, ফেয়ারট্রেড লেবেলিং অর্গানাইজেশনস ইন্টারন্যাশনাল নামে পরিচিত), আইএমও, মেক ট্রেড ফেয়ার ও ইকো-সোশ্যাল সহ বেশ কয়েকটি স্বীকৃত *ফেয়ার ট্রেড সার্টিফায়ার* রয়েছে।

৬ জুন ২০০৮-এ, ওয়েলস বিশ্বের প্রথম *ন্যায্য বাণিজ্যিক দেশ* হয়ে ওঠে; ২০১৩ সালের ফেব্রুয়ারিতে স্কটল্যান্ডও এটি অনুসরণ করে। ন্যায্য বাণিজ্য আন্দোলন যুক্তরাজ্যে বেশ জনপ্রিয়। সেখানে ৫০০ টিরও বেশি *ফেয়ার ট্রেড টাউন* (ন্যায্য বাণিজ্যিক শহর) রয়েছে।  ২০১১ সালে, ৬০ টিরও বেশি দেশে ১.২ মিলিয়নেরও বেশি কৃষক এবং শ্রমিক ফেয়ারট্রেড ইন্টারন্যাশনালের ন্যায্য বাণিজ্য ব্যবস্থায় অংশ নিয়েছিল, যার মধ্যে ৬৫ মিলিয়ন ইউরো ফেয়ারট্রেড প্রিমিয়াম অন্তর্ভুক্ত ছিল, এর পরিচালকদের তাদের সম্প্রদায়ের উন্নয়নে ব্যবহারের জন্য প্রদান করা হয়েছিল।

ন্যায্য বাণিজ্য ব্যবস্থা নিয়ে কিছু সমালোচনা রয়েছে। ২০১৫ সালের একটি সমীক্ষা অনুসারে, ন্যায্য বাণিজ্যিক প্রতিষ্ঠানগুলোর

সুবিধাগুপ্রায় লি শূন্যেোঠায়াছি ছিল কারণ সেখানে শংসাপত্রের অতিরিক্ত সরবরাহ ছিল, এবং ন্যায্য বাণিজ্য হিসাবে শ্রেণীবদ্ধ পণ্যের একটি অংশ প্রকৃতপক্ষে ন্যায্য বাণিজ্য বাজারে বিক্রি হয়েছিল, যা শংসাপত্রের খরচ পুনরুদ্ধার করার জন্য যথেষ্ট।

*জার্নাল অফ ইকোনমিক পারসপেক্টিভস* দ্বারা প্রকাশিত একটি সমীক্ষা অনুসারে,

যে ফেয়ার ট্রেড তার অনেকগুলি লক্ষ্য অর্জতে সক্ষম হয় করে, যদিও জাতীয় অর্থনীতির আকারের তুলনসেটি খুবই ক্ষীণকেলে।

কিছু গবেষণা ইঙ্গিত করে যে কিছু ন্যায্য বাণিজ্য মান বাস্তবায়ন কিছু বাজারে বৃহত্তর বৈষম্য সৃষ্টি করতে পারে। তাই ন্যায্য বাণিজ্যের এই কঠোর নিয়মগুলি নির্দিষ্ট বাজারের জন্য অনুপযুক্ত। ন্যায্য বাণিজ্য বিতর্কে ন্যায্য বাণিজ্যের মান প্রয়োগে ব্যর্থতার অভিযোগ রয়েছে, অভিযোগ আছে উৎপাদক, সমবায়, আমদানিকারক এবং প্রক্রিয়াজাতকারীরা ন্যায্য বাণিজ্যের আইনগুলো এড়িয়ে গিয়ে লাভবান হচ্ছে। ন্যায্য বাণিজ্যের একটি প্রস্তাবিত বিকল্প হল সরাসরি বাণিজ্য, যা ন্যায্য বাণিজ্যের কিছু ত্রুটি এড়িয়ে সরবরাহকারীদের ও ভোক্তাদের ন্যায্য মূল্য নিশ্চিত করে।

## তথ্যসূত্র

বিষয়শ্রেণী:ন্যায্য বাণিজ্য
বিষয়শ্রেণী:অর্থনীতি ও পরিবেশ
বিষয়শ্রেণী:অর্থনৈতিক বিশ্বায়ন
বিষয়শ্রেণী:সামাজিক আন্দোলন
নিপুন রায় চৌধুরী

**নিপুন রায় চৌধুরী** (জন্ম ১০ ফেব্রুয়ারি ১৯৮০) হলেন একজন বাংলাদেশী আইনজীবী ও ঢাকা জেলা বিএনপির সাধারণ সম্পাদক ও বিএনপির নির্বাহী কমিটির সদস্য। বিএনপির ভাইস চেয়ারম্যান ও সাবেক মন্ত্রী অ্যাডভোকেট নিতাই রায় চৌধুরীর মেয়ে এবং বাংলাদেশ জাতীয়তাবাদী দল এর স্থায়ী কমিটির সদস্য বাবু গয়েশ্বর চন্দ্র রায় এর পুত্রবধু।।

## জন্ম ও প্রাথমিক জীবন
১৯৮০ সালের ফেব্রুয়ারি মাসে বাংলাদেশের খুলনা বিভাগের মাগুরা জেলায় রাজনৈতিক পরিবারে জন্মগ্রহণ করা নিপুণ রায় চৌধুরী পেশায় একজন আইনজীবী। রাজনৈতিক পরিবারে বিয়ে হওয়ায় তিনি প্রত্যক্ষভাবে রাজনীতিতে সক্রিয়। ইডেন মহিলা কলেজের সাবেক এই শিক্ষার্থী ছাত্রজীবন থেকেই রাজনীতিতে সক্রিয়। নিপুন রায় বিএনপির ভাইস চেয়ারম্যান ও সাবেক মন্ত্রী অ্যাডভোকেট নিতাই রায় চৌধুরীর মেয়ে ও বিএনপির জাতীয় স্থায়ী কমিটির সদস্য গয়েশ্বর চন্দ্র রায়ের পুত্রবধু।

## কর্মজীবন
নিপুন রায় ঢাকা জেলা বিএনপির সাধারণ সম্পাদক, বিএনপির নির্বাহী কমিটির সদস্য, নারী ও শিশু অধিকার ফোরামের সদস্য সচিব এবং দ‌ক্ষিণ কেরাণীগঞ্জ শাখা বিএনপির সভাপ‌তি। 
## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশী হিন্দু
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:ঢাকা জেলার ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী রাজনীতিবিদ
মাহমুদ হাসান সুমন

**মাহমুদ হাসান সুমন** একজন বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও প্রাথমিক জীবন
১৯৭৮ সালের ১৯ ডিসেম্বর ময়মনসিংহ জেলার ঈশ্বরগঞ্জ উপজেলায় জন্মগ্রহণ করেন।

## শিক্ষা জীবন
শিক্ষা জীবনে তিনি বিবিএ সম্পন্ন করেছেন। 

## রাজনৈতিক জীবন
২০১৪ সালে তিনি প্রথমবার উপজেলা পরিষদ নির্বাচনে প্রতিদ্বন্দিতা করেন এবং বিজয়ী হয়ে পরিষদের দায়িত্বগ্রহণ করেন। এরপর ২০১৮ সালে দ্বিতীয়বারের মত তিনি আওয়ামী লীগের দলীয় প্রতীকে নির্বাচনে অংশ নেন এবং জয় নিশ্চিত করেন। 
তিনি ২০১৪ এবং ২০১৮ সালে অনুষ্ঠিত দশম ও একাদশ সংসদ নির্বাচনে স্বতন্ত্র প্রার্থী হিসেবে মনোনয়ন দাখিল করেছিলেন। কিন্তু তার মনোনয়নপত্র বাতিল ঘোষণা করা হয়। 
প্রার্থিতা বাতিলের বিরুদ্ধে তিনি আপীল করলেও হাইকোর্ট থেকে প্রার্থিতা স্থগিত করা হয়।

 দ্বাদশ জাতীয় সংসদ নির্বাচনে তিনি ৫৬ হাজার ৮০১ ভোট পেয়ে বিজয়ী হন এবং তার নিকটতম প্রতিদ্বন্দ্বী প্রার্থী ফখরুল ইমান পান ২৭ হাজার ৯৮৪টি ভোট। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

## বিতর্ক
মাহমুদ হাসান সুমন আওয়ামী লীগের রাজনীতির সঙ্গে জড়িত থাকলেও তার বিরুদ্ধে দলীয় শৃঙ্খলা ভঙ্গের অভিযোগ রয়েছে। দলীয় সিদ্ধান্তের বিরুদ্ধাচারণ করায় তাকে ২০১৯ ও ২০২১ আওয়ামী লীগ থেকে বহিষ্কার করা হয়।  

এছাড়া বিতর্কিত ও অনুপ্রবেশারীদের দলে পদায়ন ও স্বজনপ্রীতির অভিযোগও রয়েছে।

অবৈধভাবে প্রভাব খাটিয় দুর্নীতি ও অনিয়ম করার অভিযোগে সুমনের বিরুদ্ধে মামলা রয়েছে।

## তথ্যসূত্র

বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:১৯৭৮-এ জন্ম
বিষয়শ্রেণী:বাংলাদেশী রাজনীতিবিদ অসম্পূর্ণ
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার ব্যক্তি
এম এ জাহের (দ্ব্যর্থতা নিরসন)

**এম এ জাহের** নামে নিম্নের ব্যক্তিবর্গকেও নির্দেশ করতে পারেঃ

* এম এ জাহের (ভূতাত্ত্বিক), বাংলাদেশি ভূতাত্ত্বিক।
* এম এ জাহের (রাজনীতিবিদ), কুমিল্লা-৫ আসনের সংসদ সদস্য।

## আরও দেখুন

* আবদুজ জহুর, সুনামগঞ্জ-৪ আসনের সাবেক সংসদ সদস্য।
অবনী মোহন জোয়ার্দার

**অবনী মোহন জোয়ার্দার** (মৃত্যু ১২ জুন ২০২০) ছিলেন পশ্চিমবঙ্গ রাজ্যের একজন ভারতীয় রাজনীতিবিদ । জোয়ার্দার পশ্চিমবঙ্গ বিধানসভার দুই মেয়াদের সদস্য ছিলেন এবং কৃষ্ণনগর উত্তর (বিধানসভা কেন্দ্র) প্রতিনিধিত্ব করেছিলেন। জোয়ার্দার সর্বভারতীয় তৃণমূল কংগ্রেসের রাজনীতিবিদ ছিলেন।

## তথ্যসূত্র

বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:জন্মের বছর অনুপস্থিত
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:২০২০-এ মৃত্যু
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
ইয়ান চুনলিং

**ইয়ান চুনলিং** (, ; জন্ম: ২৮ জানুয়ারি ১৯৯১) হলেন একজন চীনা পেশাদার ফুটবল খেলোয়াড়। তিনি বর্তমানে চীনা ক্লাব সাংহাই পোর্ট এবং চীন জাতীয় দলের হয়ে গোলরক্ষক হিসেবে খেলেন।

২০০৯ সালে, ইয়ান চীন অনূর্ধ্ব-২০ দলের হয়ে চীনের বয়সভিত্তিক পর্যায়ে অভিষেক করেছিলেন। প্রায় চার বছর যাবত চীনের বয়সভিত্তিক দলের হয়ে খেলার পর, তিনি ২০১৫ সালে চীনের হয়ে আন্তর্জাতিক পর্যায়ে অভিষেক করেছেন; চীনের জার্সি গায়ে তিনি এপর্যন্ত ৫৩ ম্যাচে অংশগ্রহণ করেছেন।

## প্রারম্ভিক জীবন
ইয়ান চুনলিং ১৯৯১ সালের ২৮শে জানুয়ারি তারিখে চীনের সাংহাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইয়ান চীন অনূর্ধ্ব-২০ এবং চীন অনূর্ধ্ব-২৩ দলের হয়ে খেলার মাধ্যমে চীনের প্রতিনিধিত্ব করেছেন।

ইয়ান কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত চীনের ২৬ সদস্যের চূড়ান্ত দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা ফুটবলার
বিষয়শ্রেণী:চীনের পুরুষ আন্তর্জাতিক ফুটবলার
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:সাংহাই পোর্ট ফুটবল ক্লাবের খেলোয়াড়
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:চীন লিগ ওয়ানের খেলোয়াড়
বিষয়শ্রেণী:চীনা সুপার লিগের খেলোয়াড়
বিষয়শ্রেণী:চীন লিগ টু-এর খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:চীনের আন্তর্জাতিক যুব ফুটবলার
নর্মদা চন্দ্র রায়

**নর্মদা চন্দ্র রায়** একজন বিপ্লবী সমাজতন্ত্রী দলের রাজনীতিবিদ এবং দক্ষিণ দিনাজপুর জেলার কুশমান্ডি থেকে সাতবারের বিধায়ক।

তিনি ১৯৫৬ সালের ৫ মার্চ যতীন্দ্রনাথ রায়ের ঘরে জন্মগ্রহণ করেন। তিনি একজন স্নাতক।

নর্মদা চন্দ্র রায় ১৯৮৭, ১৯৯১, ১৯৯৬, ২০০১, ২০০৬ , ২০১১ এবং ২০১৬ সালে কুশমন্ডি থেকে পশ্চিমবঙ্গ বিধানসভায় নির্বাচিত হন।

## তথ্যসূত্র

বিষয়শ্রেণী:দক্ষিণ দিনাজপুর জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
বিষয়শ্রেণী:১৯৫৬-এ জন্ম
বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:২০২১-এ মৃত্যু
ব্ল্যানটায়ার

**ব্ল্যানটায়ার** () দক্ষিণ-পূর্ব আফ্রিকার রাষ্ট্র মালাউই-র দক্ষিণভাগে অবস্থিত একটি আর্থিক ও বাণিজ্যিক কেন্দ্র ও দেশটির দ্বিতীয় বৃহত্তম নগরী। ২২০ বর্গকিলোমিটার আয়তনের শহরটিতে প্রায় ৮ লক্ষ লোকের বাস (২০১৮)। এটিকে কদাচিৎ দেশটির বাণিজ্য ও শিল্প রাজধানী হিসেবে ডাকা হয়, যার বিপরীতে দেশটির রাজনৈতিক রাজধানী হল লিলংগুয়ে। প্রশাসনিকভাবে ব্ল্যানটায়ার দেশটির দক্ষিণ প্রশাসনিক অঞ্চল ও ব্ল্যানটায়ার জেলার রাজধানী। এটি শায়ার উচ্চভূমিতে জোম্বা শহরের কাছে শায়ার নদীর তীরে অবস্থিত। এখানে ১৯৬৪ সালে প্রতিষ্ঠিত মালাউই বিশ্ববিদ্যালয়টি অবস্থিত। আরও আছে অনেক সরকারি ভবন ও একাধিক কারিগরি বিদ্যালয়। ১৮৭৬ সালে স্কটল্যান্ডের খ্রিস্টধর্ম প্রচারকেরা (মিশনারি) এই বসতিটি প্রতিষ্ঠা করেন। ব্রিটিশ অভিযাত্রী ডেভিড লিভিংস্টোনের স্কটল্যান্ডের জন্মস্থান ব্ল্যানটায়ারের নামে এর নামকরণ করা হয়। ১৮৯৫ সালে এটিকে ছোট শহর বা টাউনের মর্যাদা দেওয়া হয়। ১৯৫৬ সালে ব্ল্যানটায়ার-লিম্বে নামের পৌরসভার সাথে এটি সংযুক্ত হয়। ১৯৬৬ সালে এটি একটি পূর্ণাঙ্গ শহরের মর্যাদা পায়। এখানে তামাক, ভুট্টা, কফি, তুং তেল ও গমের চাষ হয়।   
 
ব্ল্যানটায়ারের দর্শনীয় স্থানের মধ্যে আছে সেন্ট মাইকেল অ্যান্ড অল এঞ্জেলস চার্চ নামক একটি ঐতিহাসিক ইঙ্গবাদী (অ্যাংলিকান) গির্জা, যা ১৯শ শতকের শেষভাগে নির্মিত হয়। রঙিন কাচে ও নান্দনিক স্থাপত্যশৈলীতে নির্মিত গির্জাটি শহরের ঔপনিবেশিক ইতিহাসের সাক্ষী। মান্দালা হাউজ হল ব্ল্যানটায়ারের সবচেয়ে প্রাচীন ভবন, যেখানে একটি জাদুঘরে মালাউইর ইতিহাস, এর ঔপনিবেশিক যুগ ও স্বাধীনতা সংগ্রামের উপর প্রদর্শনী রয়েছে। স্থানীয় সংস্কৃতির বৈচিত্র্য, শিল্পকলা ও শিল্পকর্মের সন্ধান মিলবে চিচির জাদুঘরে। সোচে হিল একটি টিলা যেখান থেকে ব্ল্যানটায়ার ও আশেপাশের একটি সুন্দর পরিদৃশ্য অবলোকন করা সম্ভব। অনেকে এখানে পদব্রজে ভ্রমণ (হাইকিং) করে প্রাকৃতিক সৌন্দর্য দেখতে আসে।

## তথ্যসূত্র

বিষয়শ্রেণী:মালাউইর জনবহুল স্থান
বিষয়শ্রেণী:১৮৭৬-এ আফ্রিকায় প্রতিষ্ঠিত
সব্যসাচী দত্ত

**সব্যসাচী দত্ত** পশ্চিমবঙ্গের একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের অন্তর্গত এবং রাজারহাট নিউ টাউন বিধানসভা কেন্দ্রের বিধায়ক ছিলেন। তিনি ২০১৫ থেকে ২০১৯ সাল পর্যন্ত বিধাননগর মিউনিসিপ্যাল কর্পোরেশনের **প্রথম মেয়র** হিসেবেও দায়িত্ব পালন করেছেন। ২০১৯ সালে তিনি বিজেপিতে যোগ দেন।

## প্রাথমিক জীবন এবং শিক্ষা
গৌরী শঙ্কর দত্তের পুত্র সব্যসাচী দত্ত কলকাতা বিশ্ববিদ্যালয়ের অধীনে দক্ষিণ কলকাতা আইন কলেজ থেকে ১৯৯৪ সালে আইনে স্নাতক হন।

## রাজনৈতিক পেশা
দত্ত ভারতীয় জাতীয় কংগ্রেস থেকে তার রাজনৈতিক কর্মজীবন শুরু করেন এবং পরে ১৯৯০ এর দশকের শেষের দিকে সর্বভারতীয় তৃণমূল কংগ্রেসে যোগ দেন।

২০০০ সালের পৌর নির্বাচনে সব্যসাচী দত্ত প্রথমবারের মতো বিধাননগর পৌরসভার কাউন্সিলর নির্বাচিত হন। ২০০৫ এবং ২০১০ সালের পৌর নির্বাচনে তিনি পুনরায় নির্বাচিত হন। ২০১১ সালে তিনি রাজারহাট নিউ টাউন কেন্দ্র থেকে বিধানসভার সদস্য হিসাবে নির্বাচিত হন। ২০১৫ সালে বেশ কয়েকটি পৌরসভার একীভূতকরণ এবং বিধাননগর পৌর কর্পোরেশন প্রতিষ্ঠার পরে তিনি কর্পোরেশনের মেয়র নির্বাচিত হন। ২০১৬ সালে তিনি বিধানসভার সদস্য হিসাবে দ্বিতীয়বার জয়লাভ করেন।

বিজেপিতে যোগ দেওয়ার আগে তিনি সর্বভারতীয় তৃণমূল কংগ্রেসের সদস্য ছিলেন। তিনি বিজেপি সভাপতি অমিত শাহের উপস্থিতিতে ১ অক্টোবর ২০১৯-এ ভারতীয় জনতা পার্টিতে যোগদান করেন। তিনি ১ জুন ২০২০-এ ভারতীয় জনতা পার্টির পশ্চিমবঙ্গ ইউনিটের সেক্রেটারি নিযুক্ত হয়েছেন।

২০২১ সালের অক্টোবরে দত্ত ঠিক দুই বছর পর অল ইন্ডিয়া তৃণমূল কংগ্রেসে ফিরে আসেন।

## বিতর্ক
২০১৯ সালে তিনি বলেছিলেন যে *বাংলা এখন দ্বিতীয় পাকিস্তানে পরিণত হচ্ছে*। ২০২১ সালে সব্যসাচী দত্ত মন্তব্য করেছিলেন যে তিনি *[[জয় শ্রীরাম|জয় শ্রী রামের]]* বিরোধিতাকারীদের পাকিস্তানে পাঠাবেন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৬৫-এ জন্ম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:উত্তর ২৪ পরগনা জেলার রাজনীতিবিদ
বিষয়শ্রেণী:পশ্চিমবঙ্গের মেয়র
ছানোয়ার হোসেন ছানু

**ছানুয়ার হোসেন ছানু** (জন্ম: ১ অক্টোবর ১৯৬৬)  একজন বাংলাদেশী রাজনীতিবিদ। তিনি ২০২৪ সালে শেরপুর-১ আসনের একজন প্রাক্তন জাতীয় সংসদ সদস্য  

## রাজনৈতিক জীবন
ছানোয়ার হোসেন ছানু শেরপুর জেলা আওয়ামী লীগের সাধারণ সম্পাদক। শেরপুর সদর উপজেলা পরিষদের তিনি সাবেক চেয়ারম্যান।
তিনি ২০২৪ সালের দ্বাদশ জাতীয় সংসদ নির্বাচনে শেরপুর-১ আসন থেকে স্বতন্ত্র প্রার্থী হিসেবে সংসদ সদস্য মনোনীত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেরপুর জেলার রাজনীতিবিদ
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:শেরপুর জেলার ব্যক্তি
বিষয়শ্রেণী:১৯৬৬-এ জন্ম
নজরুল ইসলাম (ময়মনসিংহের রাজনীতিবিদ)

**নজরুল ইসলাম** বাংলাদেশের ময়মনসিংহের একজন রাজনীতিবিদ। তিনি ময়মনসিংহ-৫ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে বাংলাদেশ আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
নজরুল ইসলাম ১৯৬০ সালের ২৫ ফেব্রুয়ারীতে ময়মনসিংহের মুক্তাগাছা উপজেলায় জন্মগ্রহণ করেন।

## রাজনৈতিক জীবন
নজরুল ইসলাম ২০২৪ সালের দ্বাদশ জাতীয় সংসদ নির্বাচনে ময়মনসিংহ-৫ আসন থেকে স্বতন্ত্র প্রার্থী হিসেবে সংসদ সদস্য মনোনীত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ শাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:১৯৬০-এ জন্ম
আদিত্য নারায়ণ

**আদিত্য নারায়ণ** (জন্ম: ৬ আগস্ট ১৯৮৭) একজন ভারতীয় গায়ক, টেলিভিশন উপস্থাপক এবং অভিনেতা। তিনি গায়ক উদিত নারায়ণের ছেলে। তিনি *[[ইন্ডিয়ান আইডল]]* উপস্থাপনা করার জন্য এবং *ফিয়ার ফ্যাক্টর: খাতরোঁ কে খিলাড়ি ৯*-এ অংশ নেওয়ার জন্য পরিচিত।

## ব্যক্তিগত জীবন
আদিত্য নারায়ণ ১৯৮৭ সালের ৬ আগস্ট জন্মগ্রহণ করেন। তার পিতা গায়ক উদিত নারায়ণ এবং মাতা দীপা নারায়ণ।

২০২০ সালের নভেম্বরে তিনি ঘোষণা করেছিলেন যে শ্বেতা আগারওয়ালের সাথে তার বিবাহ একই বছরের ডিসেম্বরে অনুষ্ঠিত হবে। তারা ২০২০ সালের ১ ডিসেম্বর মুম্বইতে একটি অনুষ্ঠানে অল্প সংখ্যক ঘনিষ্ঠ লোকের উপস্থিতিতে বিয়ে করেছিলেন। তাদের একজন কন্যা সন্তান রয়েছে।

## অভিনীত চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:ভারতীয় গায়ক
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় অভিনেতা
বিষয়শ্রেণী:মুম্বইয়ের ব্যক্তি
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় শিশু অভিনেতা
বিষয়শ্রেণী:নেপালি বংশোদ্ভূত ভারতীয় ব্যক্তি
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় চলচ্চিত্র অভিনেতা
ওয়ালভিস বে

**ওয়ালভিস বে** (; আক্ষরিক অর্থে "তিমি উপকূল"; ; ) দক্ষিণ-পশ্চিম আফ্রিকার রাষ্ট্র নামিবিয়ার এরোঙ্গো অঞ্চলের একটি বন্দর শহর। এটি নামিব মরুভূমির প্রান্তসীমায় আটলান্টিক মহাসাগরের ওয়ালভিস বে উপসাগরের তীরে কুইসেব নদীর মোহনায় অবস্থিত ও ঐ উপসাগরের নামেই এর নাম রাখা হয়েছে। এটি নামিবিয়ার দ্বিতীয় বৃহত্তম শহর এবং দেশটি বৃহত্তম উপকূলীয় শহর। শহরের আয়তন ।
ওয়ালভিস বে উপসাগরটি সমুদ্রগামী জাহাজের জন্য একটি নিরাপদ আশ্রয়স্থল, কেননা এখানে একটি প্রাকৃতিক গভীর জলের পোতাশ্রয় আছে, যেটি পেলিকান পয়েন্ট নামক বালুকাশূল (sand spit) দ্বারা সুরক্ষিত। এটি নামিবিয়ার একমাত্র প্রাকৃতিক পোতাশ্রয়। উপসাগরের জলরাশি প্ল্যাংকটন ও সামুদ্রিক জীবে সমৃদ্ধ বলে এখানে বিপুল সংখ্যক দক্ষিণা ডান তিমি (southern right whale) বিচরণ করে। এগুলিকে ধরার জন্য আবার তিমিশিকারী ও মৎস্যশিকারী জাহাজগুলি আকৃষ্ট হয়। কৌশলগতভাবে গুরুত্বপূর্ণ শহরটিকে পালাক্রমে একাধিক ঔপনিবেশিক শক্তি নিয়ন্ত্রণ করেছে ও এর উন্নতি সাধন করেছে। উত্তমাশা অন্তরীপ ঘুরে আফ্রিকার দক্ষিণ-পশ্চিম উপকূলে আসার সমুদ্রপথটিতে এই পোতাশ্রয়টির গুরুত্ব বৃহৎ বিশ্বশক্তিগুলি ১৪৮৫ সালে এটির আবিষ্কারের পরেই বুঝতে পেরেছিল। তাই ইতিহাসের বেশিরভাগ সময় ধরেই ওয়ালিস বে নামিবিয়ার স্থানীয় অধিবাসী নয়, বরং একটি ছিটমহল হিসেবে বিদেশী শক্তিদের অধীনে ছিল। ১৯৯২ সাল পর্যন্তও ওয়ালভিস বে ও তার পেছনের অঞ্চলসহ প্রায় ১,১২৪ বর্গকিলোমিটার আয়তনের একটি ভূখণ্ড দক্ষিণ আফ্রিকার ছিটমহল ছিল।

শহরটি মকরক্রান্তির ঠিক উত্তরে কুইসেব নদীর ব-দ্বীপে অবস্থিত। এখান থেকে আন্তঃনামিবীয় রেলপথটি উইন্ডহুক পর্যন্ত চলে গেছে। বি২ সড়কপথটির পরিসমাপ্তিও এখানে। এখানে প্রায় ৬২ হাজার অধিবাসীর বাস।

বড় উপসাগর ও বালিয়াড়িতে সমৃদ্ধ ওয়ালিস বে নামিবিয়ার পর্যটন খাতের একটি গুরুত্বপূর্ণ স্থান। দর্শনীয় স্থানের মধ্যে আছে কৃত্রিম পক্ষীদ্বীপ, গুয়ানো নামক বিষ্ঠা সংগ্রহ শিল্প, ৭নং বালিয়াড়ী, লবণের খনি, অবারিত পক্ষীভাণ্ডার ও একটি জাদুঘর। নামিবিয়া প্রিমিয়ার লিগের দুইটি ক্লাবের ঘরোয়া মাঠ হল কুইসেম্বুন্ড স্টেডিয়াম। সমুদ্র সৈকতের অবকাশযাপন কেন্দ্র লাংষ্ট্রান্ড শহর থেকে মাত্র কয়েক কিলোমিটার দূরে উত্তরে অবস্থিত। ওয়ালভিস বে রপ্তানি প্রক্রিয়াজাতকরণ অঞ্চলটি স্থানীয় অর্থনীতির জন্য গুরুত্বপূর্ণ। এখান থেকেই নামিবিয়ার বিশ্ব-নেতৃত্বস্থানীয় র‍্যোসিং খনি থেকে প্রাপ্ত ইউরেনিয়াম রপ্তানি করা হয়।

পেলিকান পয়েন্টে প্রচুর পাখি বিচরণ করে, যাদের মধ্যে পেলিকান ও ফ্লেমিঙ্গো পাখিগুলি অন্যতম। এখানে পক্ষীদর্শনের পাশাপাশি উপকূলীয় ভূদৃশ্য উপভোগ করার বন্দোবস্ত আছে। ৭নং বালিয়াড়িটি বিশ্বের সবচেয়ে উঁচু বালিয়াড়িগুলির একটি, যার উপরে উঠে থেকে আশেপাশের মরুভূমি ও মহাসাগরের এক বিস্ময়কর দৃশ্য অবলোকন করা সম্ভব। ওয়ালভিস বে তীরদেশটি (ওয়াটারফ্রন্ট) রেস্তোরাঁ, পানশালা, দোকানপাট ও বিনোদনস্থলে পরিপূর্ণ। এখানকার প্রাণবন্ত পরিবেশে স্থানীয় নাগরিক ও বিদেশী পর্যটকেরা টাটকা সামুদ্রিক খাবার খেতে বেড়াতে আসেন। কাছেই অবস্থিত নামিব-নাউক্লুফট জাতীয় উদ্যানটি সুউচ্চ লাল বালিয়াড়ি ও অদ্ভূত ভূ-দৃশ্যাবলীর জন্য খ্যাত, যার মধ্যে সোসসুসভলেই নামের লবণাক্ত জলাভূমিটি বিশেষভাবে উল্লেখ্য।

ওয়ালভিস বে নামিবিয়ার প্রধান সমুদ্রবন্দর। এটি দেশটিতে আমদানি-রপ্তানির প্রবেশদ্বার। নামিবিয়ার ভূবেষ্টিত প্রতিবেশী দেশগুলির জন্য এটি গুরুত্বপূর্ণ।

## তথ্যসূত্র

বিষয়শ্রেণী:নামিবিয়ার শহর
বিষয়শ্রেণী:আফ্রিকার বন্দর শহর
বিষয়শ্রেণী:নামিবিয়ার বন্দর শহর ও নগর
জ্ঞানদাভিরাম বড়ুয়া

**জ্ঞানদাভিরাম বড়ুয়া** (১৮৮০ - ১৯৫৫) একজন উল্লেখযোগ্য ভারতীয় অসমীয়া ভাষার লেখক, নাট্যকার, অনুবাদক, শিক্ষাবিদ এবং অভিনেতা। তিনি আসামের ব্যারিস্টার ছিলেন। ভারতের স্বাধীনতা সংগ্রামেও অংশগ্রহণ করেছিলেন।

## জীবনী
### জন্ম এবং পরিবার
জ্ঞানদাভিরাম ১৮৮০ সালের ১৯ আগস্ট আসামের নগাঁও ফৌজদারিপট্টিতে জন্মগ্রহণ করেন। তার শৈশব কেটেছে নগাঁও, যৌবনে তিনি ছিলেন কলকাতায় এবং লন্ডনে। তার পিতার নাম ছিল গুণভীরাম বড়ুয়া এবং মাতার নাম ছিল বিষ্ণুপ্রিয়া দেবী। স্বর্ণলতা বড়ুয়া এবং করুণাভিরাম বড়ুয়ার ছোট ভাই ছিলেন জ্ঞানদাভিরাম।

লতিকা ঠাকুরের সাথে জ্ঞানদাভিরামের বিয়ে হয়েছিল। তাদের তিন ছেলের নাম যথাক্রমে মনোভিরাম, নয়নাভিরাম, চিত্তভিরাম এবং এক মেয়ে নাম ইরা। মেয়ে ইরা বড়ুয়া ঠাকুর পরিবারের ইঞ্জিনিয়ার গীতিন্দ্রনাথ ঠাকুরকে বিয়ে করেন। তাদের বড় মেয়ে খ্যাতিমান ভারতীয় চলচ্চিত্র অভিনেত্রী শর্মিলা ঠাকুর।

### শিক্ষাজীবন
জ্ঞানদাভিরামের বয়স যখন মাত্র ১৪ বছর তখন তার বাবা মারা যান। তার মা বিষ্ণুপ্রিয়া আগেই মারা গিয়েছিলেন। তাই তার লেখাপড়ার দায়িত্ব নেন তার বাবার বন্ধুবান্ধব ও আত্মীয়স্বজনরা। যারা এই দায়িত্ব নিয়েছিলেন তাদের মধ্যে ছিলেন ১৮৯৮ সালে মাদ্রাজের কংগ্রেস অধিবেশনের সভাপতি আনন্দমোহন বসু। জ্ঞানদাভিরাম নগাঁওতে প্রাথমিক শিক্ষা লাভ করেন। নগাঁও সরকারি উচ্চ বিদ্যালয়ে সপ্তম শ্রেণি শেষ করার পর তিনি কলকাতায় চলে আসেন। কলকাতায় তার স্কুলের শিক্ষা শেষ হয়। এরপর উচ্চ শিক্ষার জন্য ১৮৯৬ সালে ১৬ বছর বয়সে তাকে ইংল্যান্ডে অধ্যয়নের জন্য পাঠানো হয়। সেখানে তিনি ব্যারিস্টারি পরীক্ষায় উত্তীর্ণ হন।

### কৰ্মজীবন
লন্ডন থেকে ফিরে আসার পর, তিনি কিছুদিন কলকাতায় আইন অনুশীলন করেন। তবে ১৯০১ সালে আসামে উচ্চ শিক্ষার প্রথম প্রতিষ্ঠান কটন কলেজ প্রতিষ্ঠার পর, তিনি উচ্চ শিক্ষার দ্বিতীয় প্রতিষ্ঠান এবং আইন শিক্ষার প্রথম নতুন প্রতিষ্ঠিত কেন্দ্রে যোগ দেন। তিনি ১৯১৪ সালে গুয়াহাটিতে আসেন এবং তারপর আসাম সিভিল সার্ভিসে যোগ দেন। পরে হাকিম হন। ১৯১৪ সালে তিনি গুয়াহাটির আইন কলেজের সভাপতি হন। আসামের বিআরএম সরকারি আইন কলেজের প্রথম অধ্যক্ষ হিসেবে নিযুক্ত হন। তিনি আসামের শিক্ষায় গুরুত্বপূর্ণ অবদান রেখেছিলেন।

### মৃত্যু
১৯৫৩ সালে জ্ঞানদাভিরাম খাদ্যনালীর রোগে আক্রান্ত হন। দীর্ঘ রোগভোগের পর ১৯৫৫ সালের ২৭ জানুয়ারি ৭৫ বছর বয়সে তিনি মারা যান।

## সাহিত্যকর্ম
জ্ঞানদাভিরাম *ভেনিচৰ সাউদ* (ভেনিসের সৌদ), *পঞ্চৰত্ন* (পঞ্চরত্ন), *দদাইৰ পঁজা* (দাদাইয়ের পাঞ্জা), *বিলাতৰ চিঠি* (বিদেশের চিঠি),-এর মতো বিভিন্ন বই লিখে অসমীয়া সাহিত্যে অবদান রেখেছেন। *মোর কথা* তার আত্মজীবনীমূলক গ্রন্থ। তিনি ১৯৩৩ সালে আসামের উত্তর লখিমপুরে অনুষ্ঠিত আসাম সাহিত্য সভার চতুর্দশ অধিবেশনের সভাপতি ছিলেন। তিনি নগাঁওতে অনুষ্ঠিত অষ্টম সাহিত্য সভার অধিবেশনের অভ্যর্থনা কমিটির সভাপতির দায়িত্বে ছিলেন। তিনি লক্ষ্মীনাথ বেজবড়ুয়ার *বুঢ়ী আইৰ সাধু বইটির* ইংরেজি অনুবাদ করেন।

## তথ্যসূত্র

বিষয়শ্রেণী:১৮৮০-এ জন্ম
বিষয়শ্রেণী:১৯৫৫-এ মৃত্যু
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:নগাঁও জেলার ব্যক্তি
বিষয়শ্রেণী:অসম সাহিত্য সভার সভাপতি
মানস মুখোপাধ্যায়

**মানস মুখার্জি** হলেন একজন ভারতীয় রাজনৈতিক দল কমিউনিস্ট পার্টি অফ ইন্ডিয়ার (মার্ক্সবাদী) এবং ২০০১ থেকে ২০১১ এবং ২০১৬ থেকে ২০২১ সাল পর্যন্ত পশ্চিমবঙ্গ বিধানসভার প্রাক্তন সদস্য। তিনি কামারহাটির (বিধানসভা কেন্দ্র) প্রতিনিধিত্ব করেছেন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:জীবিত ব্যক্তি
বিষয়শ্রেণী:উত্তর ২৪ পরগনা জেলার রাজনীতিবিদ
জাফর আলম

**এম এ জাহের** নামে নিম্নের ব্যক্তিবর্গকেও নির্দেশ করতে পারেঃ

* জাফর আলম (সাহিত্যিক), বাংলাদেশি অনুবাদ সাহিত্যিক।
* জাফর আলম (বিহারের রাজনীতিবিদ), ভারতীয় রাজনীতিবিদ যিনি বিহার বিধানসভার একজন সদস্য।
* জাফর আলম (উত্তরপ্রদেশের রাজনীতিবিদ), ভারতীয় রাজনীতিবিদ যিনি উত্তর প্রদেশের বিধায়ক।
* জাফর আলম (কক্সবাজারের রাজনীতিবিদ),  বাংলাদেশি রাজনীতিবিদ যিনি কক্সবাজার-১ আসনে সংসদ সদস্য ছিলেন।
রচপাল সিং

**রচপাল সিং** (২ অক্টোবর ১৯৪২ – ৮ জুলাই ২০২১) একজন ভারতীয় রাজনীতিবিদ যিনি পশ্চিমবঙ্গ সরকারের পরিকল্পনা মন্ত্রী হিসেবে দায়িত্ব পালন করেছিলেন। তিনি একজন বিধানসভা সদস্য ছিলেন, ২০১১ সালের পশ্চিমবঙ্গ রাজ্য বিধানসভা নির্বাচনে তারকেশ্বর কেন্দ্র থেকে নির্বাচিত হয়েছিলেন।

সিং ২০২১ সালে কোভিড-১৯-এ মারা যান।

## তথ্যসূত্র

বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:২০২১-এ মৃত্যু
বিষয়শ্রেণী:১৯৪৩-এ জন্ম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বুয়াকে

**বুয়াকে** (, এনকো: ߓߐ߰ߞߍ߫ *Bɔ̀ɔkɛ́*) পশ্চিম আফ্রিকার রাষ্ট্র কোত দিভোয়ার বা আইভরি কোস্টের দ্বিতীয় বৃহত্তম নগরী। ৫২ বর্গকিলোমিটার আয়তনের নগরীটির জনসংখ্যা প্রায় ৭ লক্ষ ৪০ হাজার (২০২১ সালে জনগণনা অনুযায়ী)। এটি ভালে দু বঁদামা উপবিভাগ, গবেকে প্রশাসনিক অঞ্চল ও বুয়াকে দেপার্ত্যমঁ বা জেলার প্রশাসনিক কেন্দ্র। এটি কোত দিভোয়ারের কেন্দ্রভাগে দেশটির বৃহত্তম হ্রদ কোসু হ্রদ থেকে ৫০ কিলোমিটার উত্তর-পূর্বে একটি মালভূমির উপরে অবস্থিত। এটি আবিজান নগরী থেকে রেলপথে (আবিজান-নিজের রেলপথ) প্রায়  উত্তরে এবং দেশের রাজধানী ইয়ামুসুক্রো থেকে প্রায়  উত্তর-পূর্বে অবস্থিত। এটি একটি কৃষিপ্রধান অঞ্চলের বাজার শহর হিসেবে কাজ করে। অঞ্চলটিতে তুলা, কফি, কাকাও, সিসাল, তামাক, মিষ্টি আলু, ধান ও পাম তেল উৎপাদন করা হয়। এখানের সিসালের আঁশ থেকে দড়ি বানানো ও তুলার কারখানা আছে। শহরের কাছেই স্বর্ণ ও ম্যাঙ্গানিজের মজুদ রয়েছে। বুয়াকে শহরে একটি বনবিদ্যা বিদ্যালয় আছে। আরও আছে গবাদি পশুপালন, পশুচিকিৎসা ও আবহাওয়া বিষয়ক সরকারি কেন্দ্র। এখানে একটি সুতির বস্ত্রের গবেষণা প্রতিষ্ঠানও আছে। অতীতে বুয়াকে পর্তুগিজদের একটি ক্রীতদাসের বাজার চিহ্ল। ১৮৯৩ সালে এখানে ফরাসিদের আগমন ঘটে। ১৯১৪ সাল থেকে এটি একটি প্রশাসনিক কেন্দ্র।

বুয়াকের দর্শনীয় স্থানের মধ্যে আছে মার্শে দ্য ওয়ারেবো নামের বাজার যেখানে দেশীয় ও বিদেশী পর্যটকেরা ঐতিহ্যবাহী হস্তশিল্পকর্মের পাশাপাশি টাটকা খাবার কিনতে পারে; বাজারটি বুয়াকের দৈনন্দিন জীবনের প্রতিফলন। সামোরি তুরের স্মৃতিসমাধি একটি ঐতিহাসিক স্থান; সামোরি তুরে ফরাসি ঔপনিবেশিক শাসনের বিরুদ্ধে বিদ্রোহের কেন্দ্রীয় ব্যক্তিত্ব ছিলেন। সমাধি ও জাদুঘরটি অঞ্চলটির ইতিহাস ও স্বাধীনতা সংগ্রামের ব্যাপারে অন্তর্দৃষ্টি প্রদান করে। সাঁত তেরেজ মহাগির্জা (ক্যাথেড্রাল) একটি গুরুত্বপূর্ণ ক্যাথলিক গির্জা যেটি একাধারে একটি তাৎপর্যপূর্ণ ধর্মকেন্দ্র ও নান্দনিক স্থাপত্যশৈলীর নিদর্শন। ম্যুজে দ্য লা রেজিস্তঁস জাদুঘরে উপনিবেশবাদের বিরুদ্ধে কোত দিভোয়ারের স্বাধীনতা সংগ্রামের কাহিনী বিভিন্ন নথি ও বস্তুর প্রদর্শনীর মাধ্যমে বিধৃত হয়েছে।

বুয়াকে কোত দিভোয়ায়েরের অর্থনৈতিক কর্মকাণ্ডের জগতে অতি গুরুত্বপূর্ণ ভূমিকা রাখে। এটি দেশটির অন্যতম বাণিজ্য ও শিল্পকেন্দ্র। কোত দিভোয়ারের দ্বিতীয় বৃহত্তম শহর হিসেবে এটি দেশের উন্নয়নে তাৎপর্যপূর্ণ ভূমিকা রাখে। দেশের মধ্যভাগে কৌশলগত অবস্থানের কারণে এটি পরিবহন ব্যবস্থার কেন্দ্রে অবস্থিত, যার সাথে দেশের বিভিন্ন অঞ্চলের সংযোগ আছে।

## তথ্যসূত্র

বিষয়শ্রেণী:কোত দিভোয়ারের শহর
বিষয়শ্রেণী:বুয়াকে
দালোয়া

**দালোয়া** পশ্চিম আফ্রিকার রাষ্ট্র কোত দিভোয়ার বা আইভরি কোস্টের পশ্চিমভাগে অবস্থিত একটি নগরী। এটি একই সাথে সাসঁদ্রা-মারাউয়ে জেলা ও ও-সাসঁদ্রা অঞ্চলের প্রশাসনিক কেন্দ্র। এছাড়া এটি দালোয়া দেপার্ত্যমঁ বা জেলারও প্রশাসনিক কেন্দ্র ও একই সাথে একটি সু-প্রেফেকত্যুর। ২০১৪ সালের জনগণনা অনুযায়ী ১৪৪ বর্গকিলোমিটার আয়তনের শহরটিতে প্রায় আড়াই লক্ষ অধিবাসী বাস করে, ফলে এটি দেশটির তৃতীয় বৃহত্তম শহর। দালোয়া শহরটি কোত দিভোয়ারের রাজধানী ইউয়ামুসুক্রো থেকে পশ্চিম দিকে অবস্থিত। এটি একটি কৃষি অঞ্চলের গুরুত্বপূর্ণ বাণিজ্য কেন্দ্র। বিশেষ করে এখানে কোকো বীজের বাণিজ্য চলে। নগরটিতে একটি বিমানবন্দর আছে, যার নাম দালোয়া বিমানবন্দর। এখানে দালোয়া রোমান ক্যাথলিক ধর্মপ্রদেশের অধ্যক্ষ কাতেদ্রাল দ্যু ক্রিস্ত-রোয়া নামক মহাগির্জায় বসেন।

দর্শনীয় স্থানের মধ্যে আছে কাসকাদ দ্য লা মারাউয়ে নামক ছবির মতো সুন্দর কিছু জলপ্রপাত, যা দালোয়ার কাছেই অবস্থিত; মার্শে দ্য দালোয়া বা দালোয়ার প্রধান বাজার, যেখানে ঐতিহ্যবাহী কুটিরশিল্পজাত দ্রব্যের পাশাপাশি টাটকা খাবার ও মসলা কিনতে পাওয়া যায়; গ্রঁদ মোস্কে দ্য দালোয়া নামক মসজিদটি শহরের বড় মসজিদ, যা অঞ্চলটির ইসলামী ঐতিহ্যের প্রতিফলন। দালোয়ার চারপাশের অঞ্চলে আছে বিভিন্ন কৃষি খামার, তবে সবচেয়ে উল্লেখযোগ্য কৃষিদ্রব্য হল কোকো, যা চকলেট বানাতে ব্যবহৃত হয়। দর্শনার্থীরা ঐসব খামার ঘুরে দেখতে পারেন।

## তথ্যসূত্র

বিষয়শ্রেণী:কোত দিভোয়ারের শহর
জাফর আলম (সাহিত্যিক)

**জাফর আলম** (১৯৪৩-২০ জুন ২০২০) বাংলাদেশি অনুবাদ সাহিত্যিক ও সাংবাদিক। তিনি বাংলা একাডেমির ফেলো ছিলেন। অনুবাদ সাহিত্যে বিশেষ অবদানের জন্য ২০০৪ সালে বাংলা একাডেমি পুরস্কার অর্জন করেন।

## প্রাথমিক জীবন
জাফর আলম ১৯৪৩ সালে তৎকালীন ব্রিটিশ ভারতের পূর্ব বাংলায় কক্সবাজারে জন্মগ্রহণ করেন। 

## কর্মজীবন
জাফর আলমের কর্মজীবনের শুরু সাংবাদিকতা দিয়ে।

তিনি বাংলাদেশ সরকারের তথ্য অধিদপ্তরে যোগ দেন ১৯৭৫ সালে। 

তাছাড়া তিনি তথ্য অধিদফতরের সংবাদ কক্ষে ১৯৮৮ থেকে ১৯৯২ সাল পর্যন্ত ডিউটি অফিসার হিসেবে দক্ষতার দায়িত্ব পালন করেন। 

তিনি ১৯৯৪ থেকে ১৯৯৭ সাল পর্যন্ত কলকাতায় বাংলাদেশ উপ-দূতাবাসে কাউন্সিলর (প্রেস) দায়িত্ব পালন করেন।

২০০১ সালে জ্যেষ্ঠ উপপ্রধান তথ্য কর্মকর্তা থেকে অবসরে যান।

ছিলেন বাংলা একাডেমির ফেলো/জীবন সদস্য, বিসিএস (তথ্য সাধারণ) সমিতির প্রতিষ্ঠাতা জীবন সদস্য, বাংলাদেশ জনসংযোগ সমিতির সদস্য, জাতীয় প্রেস ক্লাবের সহযোগী সদস্য এবং কক্সবাজার সমিতির প্রতিষ্ঠাতা সাধারণ সম্পাদক পরে সহসভাপতি ছিলেন। 

## সম্মাননা

* প্রমা সাহিত্য পুরস্কার (কলকাতা ১৯৯৭)
* বাংলা একাডেমি পুরস্কার (২০০৪)
* কক্সবাজার সাহিত্য একাডেমি পুরস্কার ২০০২
* কক্সবাজার পদক ২০০৩
* জাতীয় প্রেস ক্লাব লেখক সম্মাননা
* বাংলাদেশ জনসংযোগ সমতির জনসংযোগ ব্যক্তিত্ব পদক ২০০৬

## মৃত্যু
জাফর আলম ১৯ জুন ২০২০ সালে মৃত্যুবরণ করেন।

## তথ্যসূত্র

বিষয়শ্রেণী:বাংলাদেশী পুরুষ লেখক
বিষয়শ্রেণী:১৯৪৩-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাঙালি লেখক
বিষয়শ্রেণী:বাংলাদেশী অনুবাদক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর অনুবাদক
লাক্সর

**লাক্সর** বা **লুক্সর** বা স্থানীয় আরবী নামে **আল-উকসুর** () উত্তর আফ্রিকার রাষ্ট্র মিশরের দক্ষিণভাগে ঊর্ধ্ব মিশর অঞ্চলের একটি নগরী, যেখানে থিবিস নামের প্রাচীন মিশরীয় নগরীর প্রত্নক্ষেত্রটি অবস্থিত। ২০২০ সালে লাক্সরের জনসংখ্যা ছিল ১৩ লক্ষেরও বেশি (মূল শহরের জনসংখ্যা প্রায় ৫ লক্ষ)। এর আয়তন প্রায় । এটি লাক্সর গভর্নরেটের রাজধানী। এটি বিশ্বের অদ্যাবধি বিদ্যমান প্রাচীনতম নগরীগুলির একটি।

লাক্সরকে প্রায়ই "বিশ্বের বৃহত্তম মুক্তাঙ্গন জাদুঘর" হিসেবে চরিত্রায়িত করা হয়েছে। আধুনিক লাক্সর শহরের অভ্যন্তরেই প্রাচীন মিশরীয় কারনাক ও লাক্সর মন্দিরগুলি অবস্থিত। লাক্সরের ঠিক বিপরীতে নীল নদের অপর তীরে (পশ্চিম তীরে) অনেক সৌধ, মন্দির ও সমাধিতে পূর্ণ থেবীয় নেক্রোপলিসটি অবস্থিত, যাতে রাজাদের উপত্যকা (প্রাচীন মিশরের নতুন রাজ্যের তুতেনখামেনসহ আরও অনেক ফারাও রাজার সমাধিক্ষেত্র)। রাণীদের উপত্যকা ও মেমননের মূর্তিগুলি (৩য় আমেনহোতেপের) অবস্থিত। সারা বিশ্ব থেকে প্রতি বছর লক্ষ লক্ষ দর্শনার্থী লাক্সরের সৌধগুলি পরিদর্শন করতে আসে, যা লাক্সরের অর্থনীতির জন্য অত্যন্ত গুরুত্বপূর্ণ।

## তথ্যসূত্র

বিষয়শ্রেণী:মিশরের শহর
বিষয়শ্রেণী:লাক্সর
বিষয়শ্রেণী:মিশরের প্রত্নতাত্ত্বিক স্থান
বিষয়শ্রেণী:মিশরের গভর্ণরেট রাজধানী
বিষয়শ্রেণী:মিশরের পর্যটন
বিষয়শ্রেণী:মিশরের দর্শনীয় স্থান
ইফরান

**ইফরান** (; বার্বার ভাষা: ⵉⴼⵔⴰⵏ) উত্তর আফ্রিকার রাষ্ট্র মরক্কোর উত্তরভাগের মধ্য অ্যাটলাস অঞ্চলে অবস্থিত একটি শহর। ২০১৪ সালের নভেম্বরে এখানকার জনসংখ্যা ছিল ১৪,৬৫৯, আয়তন ৪৪ বর্গকিলোমিটার। শহরটি প্রশাসনিকভাবে দেশটির ফেস-মেকনেস অঞ্চলের ইফরান প্রদেশের রাজধানী। শহরটি সমুদ্র সমতল থেকে  উচ্চতায় অবস্থিত। আঞ্চলিক বার্বার বা তামাজিগত ভাষায় ইফরান শব্দটির অর্থ "গুহাসমূহ"।

১৯২৮ সালে ফরাসি প্রশাসন ফরাসি আশ্রিত মরক্কো রাজ্যের আমলে আধুনিক ইফরান শহরটি প্রতিষ্ঠা করে। শহরটির জলবায়ু আল্পীয় প্রকৃতির বলে এটিকে ফরাসি ঔপনিবেশিক কর্মকর্তাদের একটি গ্রীষ্মকালীন পাহাড়ি অবকাশযাপন কেন্দ্র (হিল স্টেশন) হিসেবে নির্মাণ করা হয়। মরক্কোর অভ্যন্তরভাগের সমভূমি অঞ্চলের গ্রীষ্মকালীন উত্তাপের থেকে ইউরোপীয়দের পরিত্রাণের উদ্দেশ্যে শহরটি পরিকল্পনা করা হয়। এছাড়া এটি ক্রীড়াবিদদের উঁচু স্থানে ক্রীড়াচর্চা করে সহিষ্ণুতা বাড়ানোর একটি প্রশিক্ষণস্থল হিসেবেও খ্যাত।

ফরাসিদের আগমনের বহু আগেই ১৬শ শতাব্দীতে শরীফ সিদি আবদ আল-সালাম এখানে (বর্তমান শহর থেকে ৭ কিলোমিটার ভাটিতে) একটি লোকালয় স্থাপন করেন।

বর্তমানে এটি বাগানের শহর, সাম্রাজ্যিক শহর, পার্বত্য অবকাশযাপন কেন্দ্র, প্রাদেশিক প্রশাসনিক কেন্দ্র ও একটি বিশ্ববিদ্যালয় শহর হিসেবে পরিচিত। এখানে আল আখাওয়াইন বিশ্ববিদ্যালয় নামের একটি মর্যাদাবাহী বেসরকারি বিশ্ববিদ্যালয় অবস্থিত, যেটি মনোরম শিক্ষাঙ্গন ও পড়াশোনায় উৎকর্ষের জন্য পরিচিত। শহরকে ঘিরে রাখা ইফরান জাতীয় উদ্যানে ছবির মতো সুন্দর প্রাকৃতিক দৃশ্য, পদব্রজে ভ্রমণের (হাইকিং) রাস্তা ও বহিরাঙ্গন কর্মকাণ্ডের সুবিধা আছে। বনে বার্বারি মাকাক নামের বানরের বিপন্ন একটি প্রজাতিও দেখতে পাওয়া যায়। নিকটস্থ মিশলিফেন স্কি অবকাশযাপন কেন্দ্রটি শীতকালে খুবই জনপ্রিয়। ইরফানের সিংহ প্রস্তরটি একটি প্রাকৃতিকভাবে গঠিত শিলাখণ্ড যা দেখতে অনেকটা সিংহের মাথার মতো। ভবনগুলির স্থাপত্য ইউরোপীয় আল্পস পর্বতমালার ভবনগুলির মতো বলে এটিকে মরক্কোর "ছোট সুইজারল্যান্ড" নামেও ডাকা হয়।

## তথ্যসূত্র

বিষয়শ্রেণী:মরক্কোর শহর
ক্যাথারিনা আন্দ্রেসেন

**ক্যাথারিনা গামলেমশগ আন্দ্রেসেন** (জন্ম ২১ মে ১৯৯৫)   একজন নরওয়েজীয় উত্তরাধিকারী এবং ২০২০ সালের হিসাবে, বিশ্বের তৃতীয়-কনিষ্ঠ শতকোটিপতি (US$ ১.১ বিলিয়ন) *[[ফোর্বস]]* এর প্রতিবেদন অনুযায়ী। 

তিনি ফার্ড এএস- এর মালিক জোহান এইচ. অ্যান্ড্রেসেন জুনিয়রের কন্যা, যিনি ২০০৭ সালে, ক্যাথারিনা এবং তার বোন আলেকজান্দ্রার কাছে ৪২.২% মালিকানা স্থানান্তর করেছিলেন।    তিনি জোহান এইচ. আন্দ্রেসেনের প্রপৌত্রী, জোহান হেনরিক আন্দ্রেসেন এবং অ্যান্টন ক্লেভেনেসের প্রপৌত্রী এবং নিকোলাই আন্দ্রেসেনের প্র-প্রপৌত্রী। জোহান হেনরিক ছিলেন নিকোলে অগাস্ট আন্দ্রেসেনের ভাই এবং নিলস অগাস্ট আন্দ্রেসেন বুটেনশনের চাচা।

২০১৭ সালের নভেম্বরে, মাতাল অবস্থায় গাড়ি চালানোর জন্য আন্দ্রেসেনকে ২৫০,০০০ ক্রোনা (US$২৭,০০০) জরিমানা করা হয়েছিল।  আন্দ্রেসেনের রক্তে অ্যালকোহলের পরিমাণ ছিল আইনি সীমার তিনগুণ। জরিমানা ছাড়াও, সাজা ১৩ মাসের লাইসেন্স স্থগিতাদেশ অন্তর্ভুক্ত ছিল। 

২০১৯ সালে, তিনি বলেছিলেন যে তিনি লন্ডন, ইংল্যান্ডে চলে যাবেন। 

## তথ্যসূত্র

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নরওয়েজীয় শতকোটিপতি
বিষয়শ্রেণী:নারী শতকোটিপতি
বিষয়শ্রেণী:অসলোর ব্যক্তি
এরিক মাস্ট

**এরিক মাস্ট** (জন্ম ২৬ জানুয়ারী ১৯৪৩) একজন নরওয়েজীয় স্টক ব্রোকার এবং বিনিয়োগকারী।

তিনি ট্রনহাইমে জন্মগ্রহণ করেন এবং ব্যাঙ্কার আর্নে বার্নহফট মাস্ট ও সভানহিল্ড সিনোভ সভেনডসেনের পুত্র। তিনি কেজেল ক্রিশ্চিয়ান উলরিচসেনের সাথে বিনিয়োগ কোম্পানি অ্যাভান্স ফরভাল্টনিং প্রতিষ্ঠা করেন এবং পরে ফন্ডসফিনান্সের মালিক হন। তিনি নরওয়েজীয় মিডিয়া কোম্পানিগুলিতে একজন উল্লেখযোগ্য বিনিয়োগকারী, যা প্রকাশনা সংস্থা গিলদেনদাল নর্স্ক ফরলগ এর বৃহৎ অংশ নিয়ন্ত্রণ করে, পাশাপাশি *দাগেন্স নাসিঙ্গসলিভ* এবং *আন্দ্রেসাভিসেন* পত্রিকা। এছাড়াও তিনি শক্তি কোম্পানি আরেনদালস ফসেকোম্পানি এর একজন উল্লেখযোগ্য মালিক।  

ফোর্বস অনুযায়ী ২০২২ সালের এপ্রিল পর্যন্ত তার মোট সম্পদের ছিল $১.১ বিলিয়ন মার্কিন ডলার। 

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নরওয়েজীয় কোম্পানি প্রতিষ্ঠাতা
বিষয়শ্রেণী:নরওয়েজীয় শতকোটিপতি
আর্থার ইজে

**আর্থার ইজে** একজন নাইজেরীয় ব্যবসায়ী যিনি নাইজেরিয়ার বৃহত্তম বেসরকারী মালিকানাধীন পেট্রোলিয়াম অনুসন্ধান ও উৎপাদন কোম্পানি *অ্যাটলাস অরান্তো পেট্রোলিয়াম* এর সিইও।

## জীবনী
আর্থার ইজে ২৭ নভেম্বর ১৯৪৮ সালে নাইজেরিয়ার দক্ষিণ-পূর্বে জন্মগ্রহণ করেন। তার বড় ভাই ইগওয়ে রবার্ট ইজে, দুনুকোফিয়ার একটি শহর উকপোর রাজা।

১৯৭০ সালে, ইজে এনকাওয়েরে, ইমো এর *সেন্ট অগাস্টিন মাধ্যমিক বিদ্যালয়* পাশ করেন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তেল শিল্পে নাইজেরীয় ব্যবসায়ী
বিষয়শ্রেণী:নাইজেরীয় শতকোটিপতি
এলেন উগলান্ড

**এলেন উগলান্ড** (১৯ মে ১৯৫৩ গ্রিমস্টাডে – ৬ ডিসেম্বর ২০১০ বেরুমে) ছিলেন একজন নরওয়েজীয় শতকোটিপতি।

তিনি শতকোটিপতি জোহান জার্গেন উগল্যান্ডের (১৯২১-২০১০) বিধবা ছিলেন, যাকে তিনি ১৫ মে ১৯৮৯ সালে বিয়ে করেছিলেন। তার স্বামী ২৮ মার্চ ২০১০ এ মারা যান। ৬ ডিসেম্বর ২০১০-এ তাকে লাইসাকার, বেরুমে তার অ্যাপার্টমেন্টে মৃত অবস্থায় পাওয়া যায়। তার মরদেহ উদ্ধারের কিছুক্ষণ পর পুলিশ মৃত্যুকে সন্দেহজনক বলে ঘোষণা করে।

## আরো দেখুন

* জে. জে. উগলান্ড

## তথ্যসূত্র

## বহিঃসংযোগ

* Ugland পারিবারিক গাছ

বিষয়শ্রেণী:১৯৫৩-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:নরওয়েজীয় শতকোটিপতি
বিষয়শ্রেণী:নারী শতকোটিপতি
বিষয়শ্রেণী:গ্রিমস্টাডের ব্যক্তি
আলেকজান্ডার ভিক

**আলেকজান্ডার ভিক** একজন নরওয়েজীয় শতকোটিপতি ব্যবসায়ী, ডয়েচে ব্যাংকের সাথে তার আইনি বিরোধের জন্য পরিচিত, যার মধ্যে তিনি আদালত অবমাননার জন্য দোষী সাব্যস্ত হয়েছেন।  তিনি হার্ভার্ড কলেজ থেকে স্নাতক হন, যেখানে তিনি গলফ দলের সদস্য ছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নরওয়েজীয় ব্যবসায়ী
বিষয়শ্রেণী:নরওয়েজীয় শতকোটিপতি